Diari Oficial de la Generalitat Valenciana


Sumari del DOGV 782, del 11-03-1988 (1988/810716)

ORDRE de 29 de febrer de 1988, de la Conselleria d'Economia i Hisenda, sobre constitució i devolució de fiances per arrendaments i subarrendaments d'habitatges, locals de negoci, usuaris de subministraments o serveis complementaris .
-----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/02/29/(1)/dof/vci/html**

### Dades del document

Número de DOGV
:   782

Data del DOGV
:   11-03-1988

Secció del DOGV
:   DISPOSICIONS GENERALS

Número del document
:   1988/810716


Data del document
:   29-02-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 29 de febrer de 1988, de la Conselleria d'Economia i Hisenda, sobre constitució i devolució de fiances per arrendaments i subarrendaments d'habitatges, locals de negoci, usuaris de subministraments o serveis complementaris.  
D'acord amb l'autorització continguda en la Disposició Final Primera del Decret 21/1988, de 8 de febrer, del Consell de la Generalitat Valenciana, pel qual es regula el règim de fiances per lloguer d'habitatges, locals de negoci i prestacions de serveis, a la Comunitat Valenciana.  
ORDENE:  
Article primer  
La constitució en metàl·lic de les fiances exigibles als arrendataris i subarrendataris d'habitatges o locals de negoci i als usuaris de subministraments o serveis complementaris de l'habitatge o local de negoci, les quals preveu el Decret 21/1988, de 8 de febrer, s'efectuarà mitjançant l'ingrés, de les quantitats que corresponguen, en un compte corrent obert a nom de «Generalitat Valenciana. Conselleria d'Economia i Hisenda. Fiances Urbana», en una de les entitats financeres a què fa referència l'article tercer.  
Article segon  
El resguard justificatiu de l'ingrés, expedit per l'entitat financera corresponent, constituirà títol suficient per a obtenir, complint la resta de requisits que estableix aquesta Ordre, el reintegrament de l'import de la fiança dipositada.  
Article tercer  
L?ingrés de les fiances, en els comptes corrents a què fa referència l'article primer, s?efectuarà utilitzant els impresos que s'indiquen en l'Annex I d'aquesta Ordre i que, a aquest efecte, tindran a disposició de les persones interessades totes les sucursals de les Entitats que es detallen a continuació:  
- Caixa d'Estalvis d'Alacant i Múrcia, on s'ingressaran les fiances corresponents a immobles ubicats en la província d'Alacant.  
- Caixa d'Estalvis i Mont de Pietat de Castelló, on s'ingressaran les fiances corresponents a immobles ubicats en la província de Castelló.  
- Caixa d'Estalvis de València, on s'ingressaran les fiances corresponents a immobles ubicats en la província de València.  
Quan l'arrendatari efectue l'ingrés, l'Entitat financera lliurarà un justificant d'aquest dipòsit, per duplicat exemplar.  
Tal com assenyala l?article quart d'aquesta Ordre, la presentació de tots dos exemplars constituirà requisit essencial perquè es puguen tornar les fiances dipositades.  
Article quart  
La devolució de les fiances s'efectuarà, amb caràcter general, en les mateixes entitats financeres esmentades en l'article anterior, amb la presentació prèvia dels documents següents:  
- Títol de propietat de l'immoble.  
- Fotocòpia del contracte d'arrendament.  
- Justificant o resguard del dipòsit de la fiança.  
- Declaració, segons el model que s'indica en l?annex II, on s'expresse que el contracte ha deixat de tenir efectes, subscrita pel propietari o persona que el represente, indicant-hi en qualitat de que es fa aquesta declaració.  
- Fotocòpia del DNI.  
En cas que s'actue per representació, s'haurà d'exhibir el document justificatiu d'aquesta representació.  
Article cinqué  
En el mateix acte de la presentació dels documents ressenyats en l'article anterior es tornarà la fiança.  
Quan l?import de la fiança a reintegrar siga superior a dues-centes cinquanta mil pessetes (250.000 PTA), la devolució s?haurà d'efectuar, inexcusablement, mitjançant transferència bancària al compte corrent o llibreta que, amb aquesta finalitat, designe la persona interessada.  
Article sisé  
Quan per haver-se produït una transmissió en l?immoble, el seu titular no coincideix amb el de l'arrendatari que apareix en el justificant d'ingrés de la fiança, la devolució s?haurà d'efectuar a través dels Serveis Territorials de la Conselleria d'Economia i Hisenda a les províncies d'Alacant, Castelló i València, als quals se sol·licitarà aquesta devolució.  
En aquestos casos, s'hi haurà d'aportar, a més de la documentació assenyalada en l'article quart, la que justifique la nova titularitat.  
Article seté  
Les entitats financeres assenyalades en l'article tercer trametran a la Direcció General del Tresor i Patrimoni, dins dels 20 primers dies de cada mes, la liquidació dels ingressos efectuats en concepte de fiances, recàrrecs i sancions, i les devolucions realitzades en el mes anterior.  
Amb aquesta finalitat, a l'extracte del compte corrent se li adjuntarà una relació, juntament amb els documents justificatius, dels càrrecs i dels abonaments, i un estat- resum, segons el model que s'hi adjunta com a Annex III, en el qual s'especifiquen tant els ingressos pels diversos conceptes com les devolucions de fiances distingint dins d'aquestes últimes, entre les corresponents a les constituïdes abans de l'1 de gener de 1984 i les restants.  
Els documents justificatius dels càrrecs per devolucions seran:  
1. Fotocòpia del contracte d'arrendament.  
2. Justificant o resguard del dipòsit de fiança davant de l'entitat financera.  
3. Declaració on conste que ha deixat de tenir efecte el contracte d'arrendament.  
4. Fotocòpia del DNI.  
Si es tractava de fiances constituïdes abans de l'1 de gener de 1984, el justificant esmentat en el número 2 d'aquest article haurà de ser substituït pel «paper de fiances» emés per l'Institut Nacional de l'Habitatge.  
Com a document justificatiu dels abonaments es lliurarà una còpia del justificant de dipòsit a què fa referència l'article tercer.  
Article vuité  
Les empreses subministradores a què es refereix l'article 7 del Decret 21/1988, de 8 de febrer, que s'emparen al règim de concert, podran deduir, en el moment d'efectuar la liquidació de les fiances, aquelles fiances que s'hagen aplicat a la cobertura d'impagats, sempre que queden justificats davant la Inspecció de la Conselleria d'Economia i Hisenda.  
Article nové  
Les fiances, els recàrrecs i les sancions que no siguen ingressats voluntàriament en els terminis i les condicions que assenyala aquesta Ordre seran exigits per via executiva, seguint el procediment de constrenyiment establert en el Reglament General de Recaptació vigent, amb l'expedició prèvia de la certificació de descobert que corresponga, en els termes indicats en el Decret del Consell de la Generalitat Valenciana 7/1988, de 25 de gener.  
DISPOSICIONS TRANSITORIES  
Primera  
Dins del termini de 3 mesos des de l'entrada en vigor d'aquesta Ordre les Cambres de la Propietat Urbana de la Comunitat Valenciana hauran d'ingressar en la Conselleria d'Economia i Hisenda les fiances recaptades des del dia 1 de gener de 1984, utilitzant el sistema ressenyat en els articles primer i tercer.  
Els justificants d'aquestos ingressos hauran de quedar en poder de les Cambres per a ser canviats pels resguards provisionals que les Cambres esmentades hauran lliurat als arrendataris dipositants de les fiances.  
Segona  
Dins del termini de 3 mesos des de l'entrada en vigor d'aquesta Ordre les entitats acollides al règim de conveni, establert en l'article 7 del Decret 21/1988, de 8 de febrer, hauran de sol·licitar davant la Direcció General del Tresor i Patrimoni la ratificació dels convenis vigents fins ara.  
DISPOSICIO FINAL  
Aquesta Ordre entrarà en vigor el dia 15 de març de 1988.  
València, 29 de febrer de 1988.  
Conseller d?Economia i Hisenda,   
ANTONI BIRLANGA CASANOVA  
Veure annex


Còpia Permalink ELI